भारत-म्यांमार बॉर्डर पर भूकंप का जोरदार झटका, रिक्टर स्केल पर 6.1 तीव्रता दर्ज की गई
भूकंप का केन्द्र चिन राज्य की राजधानी हखा शहर के पास 32.8 किलोमीटर (20.4 मील) की गहराई पर था, जिसके झटके सीमा पार भारत और बांग्लादेश के कस्बों तथा शहरों में भी महसूस किए गए।
कुआलालंपुर: भारत की सीमा के पास उत्तर-पश्चिमी म्यांमा में शुक्रवार तड़के 6.1 की तीव्रता का भूकंप आया। वहां कम आबादी होने के कारण नुकसान भी कम हुआ है। अमेरिकी भूगर्भ सर्वेक्षण के अनुसार, भूकंप का केन्द्र चिन राज्य की राजधानी हखा शहर के पास 32.8 किलोमीटर (20.4 मील) की गहराई पर था, जिसके झटके सीमा पार भारत और बांग्लादेश के कस्बों तथा शहरों में भी महसूस किए गए।खबरों के अनुसार भूकंप के झटके पश्चिम बंगाल की राजधानी कोलकाता और मिजोरम के थेनजोल में भी महसूस किए गए।एजेंसी ने बताया कि इस क्षेत्र में हाल में आए भूकंपों ने भूस्खलन जैसे खतरों को बढ़ा दिया है, जिससे काफी नुकसान हो सकता है। हालांकि, यह भूकंप कम आबादी वाले क्षेत्र में आया, इसलिए इससे अधिक खतरा उत्पन्न नहीं हुआ है।